ફેસબૂક હવે પછીથી માત્ર જાહેરખબરની સામગ્રી જ નહીં જુએ પરંતુ સાથે સાથે તે કયા સંદર્ભમાં આપવામાં આવી છે અને કયા દર્શકવર્ગને ધ્યાનમાં રાખીને આપવામાં આવી છે તે પણ જોશે. પરંતુ ફેસબૂકે એ ચોખવટ કરી છે કે દરેક પૉસ્ટ કે જાહેરખબરનું નિરીક્ષણ શક્ય નથી. એટલે કેટલીક તો વાંધાજનક જાહેરખબરો અને પૉસ્ટ તો જોવા મળશે જ. કદાચ આ આવક મેળવવાની છટકબારી હોઈ શકે અથવા ફેસબૂકની વાત વાસ્તવિક (જેન્યુઇન) પણ હોઈ શકે કારણ કે આખી દુનિયાના કરોડો-અબજો લોકો જ્યારે દિવસમાં દર પાંચ મિનિટે કંઈ ને કંઈ પૉસ્ટ કરતા હોય ત્યારે એ બધાનું નિરીક્ષણ કરવું સહેલું નથી.